།
ཞེས་དབང་གཉིས་ཀ་ལ་ཡན་ལག་དང་པོ་གཉིས་ཚང་ཞིང༌། དེ་བཞིན་ཞེས་པས་གསུམ་པ་ཐབས་ཤེས་ཀྱི་ཡན་ལག་ཚོགས་པ་ལས་བྱུང་བ་བཞིན་དུ་བཞི་པ་དེ་ཡང་དེ་དང་འདྲ་བ་དང༌། ཡང་ཞེས་པས་གཉིས་ཀ་ཡང་བདེ་ཆེན་ཙམ་

གསང་འདུས་ཆོས་སྐོར་
དང་ལྡན་ཞིང་འོན་ཀྱང་བཞི་པ་རྒྱ་ཆེ་བ་དང་ཟག་པ་མེད་པ་སོགས་ཀྱི་ཁྱད་པར་དུ་འཕགས་པར་བཤད་པ་ལྟར་ཡིན་ཏེ། མདོར་ན་དབང་གཉིས་ཀ་ལ་ལྷན་སྐྱེས་ཀྱི་བདེ་བ་ཆེན་པོ་གཙོ་བོར་དགོས་ཤིང༌། དེ་ཡང་བདེ་ཆེན་རྐྱང་པས་མི་
ཆོག་གི། རྩ་རྒྱུད་ལས་དངོས་པོ་ཐམས་ཅད་དང་བྲལ་བ་ཕུང་པོ་ཁམས་དང་སྐྱེ་མཆེད་དང༌། །གཟུང་དང་འཛིན་པ་རྣམས་སྤངས་པ། །ཆོས་ལ་བདག་མེད་མཉམ་ཉིད་པས། །རང་སེམས་གདོད་ནས་མ་སྐྱེས་པ། །སྟོང་པ་ཉིད་ཀྱི་
རང་བཞིན་ནོ། །ཞེས་དང་། འཇམ་དཔལ་ཞལ་ལུང་ལས། གཟུགས་ལ་སོགས་ནས་ཀུན་མཁྱེན་གྱི། །བར་གྱི་ཆོས་རྣམས་རང་བཞིན་ནི། །ནམ་མཁའི་དཀྱིལ་ལྟར་རྣམ་དག་པའི། །ཟབ་གསལ་གཉིས་མེད་ཡེ་ཤེས་ཏེ། །དེ་ནི་
དངོས་མེད་བསྒོམ་པ་མེད། །ཅེས་པ་ལྟ་བུའི། ཐམས་ཅད་སྟོང་པ་དང་དབྱེར་མེད་དུ་སྦྱར་བའི་ཐུགས་དང༌། ཁ་སྦྱོར་གྱི་དང་ལོངས་སྤྱོད་རྫོགས་སྐུ་གཉིས་རོ་གཅིག་ཏུ་ཞུགས་པའོ། །དེའི་དོན་བསྡུས་ཏེ་བརྗོད་ན། ཁྱོད་ཀྱིས་
དབང་གསུམ་པ་ཐོབ་པའི་དུས་སུ་རང་དང་རིག་མ་གཉིས་ཀྱི་ལུས་འདོད་ལྷ་ཡབ་ཡུམ་དུ་སྣང་བཞིན་པའི་དུས་ཉིད་ནས་སེམས་ལྷན་ཅིག་སྐྱེས་པའི་དགའ་བས་དེ་ཁོ་ན་ཉིད་བསྒོམས་པ་གཉིས་མཉམ་དུ་ཡོད་པ་དེ་བཞིན་དུ། དེ་ནི་དེ་
གོམས་པར་བྱས་པ་ལས་མཐར་རླུང་སེམས་ཙམ་ལས་གྲུབ་པའི་ཡེ་ཤེས་ཀྱི་སྐུ་རང་སྣང་གི་རིག་མ་ཁ་སྦྱོར་བའི་ལུས་ཅན་དང༌། ཐུགས་ཐམས་ཅད་སྟོང་པ་འོད་གསལ་ལས་ལྗང་མི་སྲིད་པའི་ཚུལ་གྱིས་ཞུགས་པའི་ལྷན་སྐྱེས་ཀྱི་བདེ་
664

2
আ
།ཆེན་གཉིས་ཟུང་དུ་འཇུག་པའི་ཡན་ལག་བདུན་དང་ལྡན་པའི་ཟུང་འཇུག་གི་སྐུ་ནི་ཐོབ་བྱའི་འབྲས་བུ་མཐར་ཐུག་པ་ཡིན་ནོ། །ཞེས་ཚིག་གིས་བརྡ་སྤྲད་པས་གོ་བ་ཁྱད་པར་ཅན་སྐྱེས་པ་ནི་དབང་བཞི་པའི་ངོ་
བོ་ཡིན་ནོ། །ཞེས་བརྗོད། _ དེ་ལྟ་བུའི་སྐུ་དང་ཐུགས་ལ་བག་ཆགས་ཁྱད་པར་ཅན་བཞག་པའི་ཆེད་དུ། ད་ལྟའི་སློབ་མ་ལས་དང་པོ་ལའང་ལུས་རྣམ་སྣང་གི་ཆོས་བདུན་ལྡན་དུ་བྱས་ནས་སྐུ་ལེགས་པར་གསལ་བཏབ་སྟེ། ཐུགས་
ཀྱི་སྟོང་ཉིད་ཁྱད་པར་ཅན་སྒོམ་དུ་འཇུག་པ་སོགས་ནི་བྱས་ནའང་རུང་ལ་མ་བྱས་ནའང་དབང་བཞི་པ་མ་ཐོབ་པར་མི་འགྱུར་རོ། །དེ་ནས་ཁྱོད་ཀྱིས་དཀྱིལ་འཁོར་བཞི་ལས་དོན་དམ་བྱང་ཆུབ་སེམས་ཀྱི་དཀྱིལ་འཁོར་དུ་དབང་བཞི་པ་
4 ཚིག་དབང་རིན་པོ་ཆེ་ཐོབ། སྤང་བྱ་བཞི་ལས་སྒོ་གསུམ་གྱི་དྲི་མའི་བག་ཆགས་འཁྲུད་པའི་ནུས་པ་བཞག ལམ་བཞིི་ལས་ཟུང་འཇུག་གི་རྫོགས་རིམ་སྒོམ་པ་ལ་དབང༌། འབྲས་བུ་བཞི་ལས་ངོ་བོ་ཉིད་སྐུ་དང་རྡོ་རྗེ་བཞི་ལས་རྡོ་རྗེ་ཅི
གསུམ་དབྱེར་མེད་པ་རྡོ་རྗེ་འཆང་གི་འབྲས་བུ་འགྲུབ་པའི་སྐལ་བ་ཅན་དུ་བྱས་སོ། །ཞེས་དག་པ་བརྗོད་དོ། །གཉིས་པ་ལ། ལུང་བསྟན། རྗེས་གནང༌། དབུགས་དབྱུང་ངོ་། །དང་པོ་ནི། བླ་མས་སྤྲུལ་སྐུ་ཤཱཀྱ་ཐུབ་པའི་ཆ་
ལུགས་སུ་བྱས། ཕྱག་གཡོན་པས་ཆོས་གོས་ཀྱི་གྲྭ་སྙིང་ཁར་བཟུང༌། གཡས་མཆོག་སྦྱིན་གྱི་ཕྱག་རྒྱས་རྒྱལ་བ་ཐམས་ཅད་དང་མགྲིན་གཅིག་ཏུ་ལུང་བསྟན་པར་མོས་ནས། འདིར་ནི་ཁྱེད་རྣམས་ངས་ལུང་བསྟན། །རྡོ་རྗེ་སེམས་

དཔའ་དེ་བཞིན་གཤེགས། །སྲིད་པ་ཤིན་ཏུ་དག་པས་ན། །སྲིད་པའི་ངན་འགྲོ་རྣམས་ལས་བཏོན། །ཀྱེ་དཔལ་ཞེས་སོགས་ནས། ཨ། གང་ཞིག་དེ་ལྟར་ལུང་བསྟན་པའི། །སྔགས་པ་འགྲོ་བ་ཀུན་གྱི་གཙོ། །བླ་ན་མེད་པའི་
བྱང་ཆུབ་ཏུ། །བདེ་གཤེགས་ཀུན་གྱིས་ལུང་བསྟན་ཏོ། །ཞེས་བརྗོད། གཉིས་པ་ནི། ངོ་བོ་ཉིད་ཀྱི་སེམས་ཅན་གང༌། །ཇི་ལྟ་ཇི་ལྟར་འདུལ་འགྱུར་བ། །དེ་ལྟ་དེ་ལྟར་སེམས་ཅན་དོན། །ཆགས་སོགས་དག་པས་བསྒྲུབ་པར་
གྱིས། །ཉིན་རེ་བཞིན་ཡང་ཐུན་གསུམ་དུ། །ཏིང་འཛིན་གསུམ་གྱི་རྣལ་འབྱོར་དང༌། །ལྡན་པས་ཐུན་མོང་གཅིག་ཤོས་ཀྱི། །དངོས་གྲུབ་ཐོབ་ཕྱིར་བསྒྲུབ་པར་བྱ། །མི་སྣང་བར་ནི་སྟོང་ཅིག་དང་། །མངོན་ཤེས་ལྡན་པས་སྟོང་
གཉིས་དང༌། །རིག་པ་འཛིན་པ་སྟོང་གསུམ་དང༌། །རྡོ་རྗེ་ཅན་གྱིས་འགྲོ་ཀུན་བདག །ཅེས་པའི་བདག་ཅེས་པ་རྐང་པ་དང་པོ་གསུམ་ལ་སྦྱར་བ་ཐུན་མོང་གི་དངོས་གྲུབ་དང་ཐབས་མཆོག་ཏུ་བཤད་ལ། གཞན་ཡང་ཞི་དང་རྒྱས་ལ་ཿ
སོགས། །གང་ལ་ཅི་འདོད་ལས་རྣམས་ནི། །འཁོར་ལོ་རྗེས་མཉེས་སྦྱོར་བ་ཡིས། །བསྒྲུབ་ན་མྱུར་དུ་འགྲུབ་པར་འགྱུར། །ཞེས་བརྗོད་དོ། །གསུམ་པ་ནི། ཕྱག་རྒྱ་སྐྱབས་སྦྱིན་དུ་སྒྱུར་ནས། །མཆོག་ཏུ་གསང་བའི་དཀྱིལ་
འཁོར་འདིར། །ཞུགས་པ་དང་ནི་མཐོང་བ་ཡིས། །སྡིག་པ་ཀུན་ལས་རྣམ་གྲོལ་ཏེ། །དེ་རིང་ཁྱེད་རྣམས་བདེ་བར་གནས། །བདེ་ཆེན་ཐེག་པ་འདི་ལ་ནི། །ཕྱིན་ཆད་འཆི་བ་ཡོད་མིན་ཏེ། །མི་ཐུབ་ཚུགས་པ་ཡོད་མིན་
666
གསང་འདུས་ཆོས་སྐོར་

།པས། ཅིས་ཀྱང་མི་འཇིགས་དགའ་བར་གྱིས། །སྲིད་པ་ཤིན་ཏུ་དག་པས་ན། །སྲིད་པའི་སྡུག་བསྔལ་ལས་ཁྱོད་འདས། །སྲིད་པ་ཤིན་ཏུ་མཐར་གྲུབ་པའི། །སྟོན་པ་མཆོག་ཏུ་ཁྱོད་གྱུར་ཏོ། །སངས་
རྒྱས་ཀུན་གྱིས་མཐུན་གསུངས་ཤིང༌། །བཀའ་ལུང་དམ་པ་རྟག་པ་ཡིས། །དམ་ཚིག་དང་ནི་སྡོམ་པ་ནི། །ཁྱོད་ཀྱིས་རྟག་ཏུ་བསྲུང་བར་བྱ། །རྡོ་རྗེ་ཞེས་བྱའི་ཕྱག་རྒྱ་ནི། །གང་ཞིག་སྐྱེས་པ་ཉིད་ཙམ་གྱིས། །སངས་རྒྱས་ཉིད་དུ་
དོགས་མེད་པའི། །བྱང་ཆུབ་སེམས་ནི་བཏང་མི་བྱ། །དམ་པའི་ཆོས་ལ་སྨད་མི་བྱ། །ནམ་ཡང་དོར་བར་མི་བྱའོ། །མི་ཤེས་པའམ་གཏི་མུག་གིས། །རྣམ་པར་བསྟན་པར་མི་བྱའོ། །རང་གི་བདག་ཉིད་ཡོངས་བཏང་སྟེ། །
དཀའ་ཐུབ་ཀྱིས་ཀྱང་གདུང་མི་བྱ། །ཇི་ལྟར་བདེ་བས་བདེ་བཟུང་ན། །འདི་ནི་མ་འོངས་རྫོགས་སངས་རྒྱས། །རྡོ་རྗེ་དྲིལ་བུའི་ཕྱག་རྒྱ་ནི། །ནམ་ཡང་དོར་བར་མི་བྱའོ། །སློབ་དཔོན་སྨད་པར་མི་བྱ་སྟེ། །འདི་ནི་སངས་རྒྱས་ཀུན་
དང་མཉམ། །བླ་མ་སངས་རྒྱས་ཀུན་མཉམ་པས། །སློབ་དཔོན་ལ་ནི་གང་བརྙས་པ། །དེ་ནི་སངས་རྒྱས་ཀུན་བརྙས་པས། །རྟག་ཏུ་སྡུག་བསྔལ་ཐོབ་པར་གྱུར། །རིམས་དང་དུག་དང་དབྱིག་དུག་དང༌། །མཁའ་འགྲོ་རྣམས་
ཀྱིས་གཙེ་བ་དང༌། །བགེགས་དང་ལོག་འདྲེན་གཏུམ་པོ་ཡིས། །གསད་ནས་སེམས་ཅན་དམྱལ་བར་འགྲོ། །དེ་བས་འབད་པ་ཐམས་ཅད་ཀྱིས། །རྡོ་རྗེ་སློབ་དཔོན་བློ་ཆེན་པོ། །དགེ་བ་རབ་ཏུ་མི་སྤྱོམས་པ། །ནམ་ཡང་སྨད་པར་
667

མི་བྱའོ། །བླ་མ་ལ་ནི་གུས་བཅས་ཡོན། །རྗེས་མཐུན་ཁྱོད་ཀྱིས་སྦྱིན་པར་བྱ། །དེས་ནི་རིམས་སོགས་གནོད་པ་རྣམས། །ཕྱིར་ཞིང་འབྱུང་བར་མི་འགྱུར་རོ། །རྟག་ཏུ་རང་གི་དམ་ཚིག་བསྲུངས། །རྟག་ཏུ་དེ་བཞིན་གཤེགས་པ་
མཆོད། །རྟག་ཏུ་བླ་མ་ལ་དབུལ་བྱ། །འདི་ནི་སངས་རྒྱས་ཀུན་དང་མཉམ། །དེ་བྱིན་སངས་རྒྱས་ཐམས་ཅད་ལ། །རྟག་ཏུ་བྱིན་པ་ཉྀད་དུ་གྱུར། །དེ་བྱིན་བསོད་ནམས་ཚོགས་ཡིན་ཏེ། །ཚོགས་ལས་དངོས་གྲུབ་མཆོག་ཏུ་
གྱུར། །གང་ཕྱིར་འདི་ནི་ལེགས་གནས་པས། །དེང་ཁྱོད་སྐྱེ་བ་འབྲས་བུར་བཅས། །དེང་ཁྱོད་དམ་ཚིག་ལྷ་རྣམས་དང༌། །མཉམ་པར་འགྱུར་བར་ཐེ་ཚོམ་མེད། །སངས་རྒྱས་རྡོ་རྗེ་ཅན་ཀུན་གྱིས། །དེ་རིང་ཚེ་ལྡན་དབང་བསྐུར་
ཏེ། །ཁམས་གསུམ་ཀུན་གྱིས་རྒྱལ་སྲིད་ཆེ། །བདག་པོ་ཉིད་དུ་ཁྱོད་ངེས་སོ། །དེ་རིང་བདུད་རྣམས་ལས་རྒྱལ་ཏེ། །གྲོང་ཁྱེར་དམ་པར་རབ་ཏུ་བཞུགས། །དེང་དུས་ཁྱེད་ཀྱིས་སངས་རྒྱས་ཉིད། །ཐོབ་འགྱུར་འདི་ལ་ཐེ་ཚོམ་
མེད། །དེ་ལྟར་ཡིད་ནི་རབ་དང་རྡོ་རྗེ་ཉིད་དུ་གྱིས། །རང་གི་དམ་ཚིག་མི་བཟང་བདེ་སྟོང་བསྟེན་པར་གྱིས། །འགྲོ་བ་བདེ་བ་མྱུར་ལ་རྡོ་རྗེ་སེམས་དཔའ་དང༌། །མཚུངས་པའི་རྟག་པ་ཉིད་དུ་ཁྱོད་ནི་ཕྱིན་པར་གྱུར། །ཞེས་བརྗོད་
ཅིང་དོན་བཤད་དོ། །དེ་ནས་འདིར་དངོས་སུ་མ་གསུངས་ཀྱང་ཕྲེང་བར་འབྱུང་བ་ལྟར། སློབ་མས་མགོ་བོའི་སྟེང་དུ་གདུགས་དཀར་པོ་བཟུང་སྟེ་དཀྱིལ་འཁོར་ལ་ལན་གསུམ་སྐོར་ནས་ཤར་སྒོར་གདུགས་གཞན་དུ་བཞག་སྟེ་དཀྱིལ་
ས་ཐེ་ཚོམ་ ༔
གསང་འདུས་ཆོས་སྐོར་

আ །འཁོར་ལ་ཕྱག་འཚལ། སློབ་དཔོན་གྱིས། སྔགས་དང་རྒྱུད་རྣམས་འཛིན་གྱུར་བའི། །སློབ་མ་འདི་ནི་འབུལ་བ་ལགས། །ཞེས་པ་ལྷ་ལ་སློབ་མ་དབུལ། དེ་ནས་དེའི་ལག་པ་ནས་བཟུང་སྟེ། ད་ནི་
ཁྱོད་ཉིད་སློབ་དཔོན་གྱུར། །སྔགས་དང་རྒྱུད་རྣམས་འཛིན་འགྱུར་པར། །སངས་རྒྱས་བྱང་ཆུབ་སེམས་དཔའ་དང༌། །ལྷ་རྣམས་ཀྱིས་ཀྱང་མཐུན་པར་བསམ། །སེམས་ཅན་རྣམས་ལ་རྗེས་བརྩེ་བས། །ཁྱོད་ཀྱིས་དཀྱིལ་འཁོར་ཆོ་
ག་བཞིན། །རབ་ཏུ་འབད་དེ་བྲི་བར་བྱ། །སྒྲུབ་པ་པོ་རྣམས་རྒྱུད་ལ་སྦྱོར། །ཞེས་ཁུར་ཆེན་པོ་བསྐྱེད་དུ་གཞུག་ཏེ། དེ་ནི་རིག་པའི་དབང་ལྔ་ཙམ་བསྐུར་བ་ལ་མི་བརྗོད་དོ། །སློབ་མས་ཀྱང་གུས་པ་ཆེན་པོས་སློབ་དཔོན་གྱི་ཞབས
ལ་ཕྱག་བྱས་ནས་ཐལ་མོ་སྦྱར་ཏེ། གཙོ་བོས་ཇི་ལྟར་བཀའ་སྩལ་པ། དེ་དག་ཐམས་ཅད་བདག་གིས་བགྱི། །ཞེས་ཁས་བླང་ངོ་། །གསུམ་པ་མཇུག་ཆོག་ནི། དཀྱིལ་འཁོར་གྱི་ཤར་དུ་ཞི་བའི་སྦྱིན་སྲེག་རྒྱས་པར་བྱས་པའི་མཇུག་ཅི
ཏུ། རང་གི་ལག་པ་གཡོན་པས་དེའི་གཡས་ཀྱི་མཐེ་བོང་ནས་ཁྲིད་དེ་ཐབ་ལ་བསྐོར་བ་བྱས་ནས་བསྲེག་བླུགས་བདུན་འབུལ་དུ་གཞུག་ཅིང་རྒྱལ་པོའམ་གནས་དེའི་བདག་པོའི་དོན་དང༌། ཆོས་སྐྱོང་གི་ཆེད་དང༌། རང་གི་ཆེད་
དུའང་བདུན་བདུན་ལ་སོགས་པ་ཕུལ་ནས་སྦྱིན་སྲེག་གི་མཇུག་ཆོག་བྱའོ། །དེ་ནས་སློབ་མས་ལུས་སམ་ཅིའིི་འབྱོར་བའི་ཡོན་དང་ཕྱག་ཕུལ། བླ་མས་ལུས་འབུལ་བ་རྣམས་ལ་དགེ་བའི་གྲོགས་འཚོལ་བར་བསྐུལ། ཡོ་བྱད་ཐམས་

གསང་འདུས་ཆོས་སྐོར་
ཅད་དེ་ཚོགས་རྫོགས་པའི་ཆེད་དུ་བདག་གིར་བྱས་ལ། བཟའ་བཏུང་དང་ཀུན་སྤྱོད་ཁྱད་པར་ཅན་གྱིས་མགུ་བར་བྱས་ལ། དཔོན་སློབ་གཉིས་ཀས་དཀྱིལ་འཁོར་ལ་མཆོད་བསྟོད་རྒྱས་པར་བྱས། ཚོགས་ཀྱི་འཁོར་ལོ་དང་གླུ་གར་
སོགས་ཀྱིས། མཚན་ཐོག་ཐག་འདས་ནས། གསང་བར་གདམས་པའི་ཆེད་དུ་དེ་ལ་མནའ་ཆུ་བླུད། རྡོ་རྗེ་སྙིང་ཁར་བཟུང་ནས་ལས་ཐམས་ཅད་པ་བཟླ་ཞིང་དེ་བཟླས་པའི་སྲུང་སྐུད་བཏགས་ཏེ་བྱང་ཆུབ་ཀྱི་བར་དུ་ལེགས་པར་
བསྲུང༌། དེ་ནས་སློབ་མ་ཕྱི་རོལ་དུ་བཏང་སྟེ། དཀྱིལ་འཁོར་ལ་བཟོད་གསོལ་བྱས་ཡིག་བརྒྱ་བརྗོད། ཨོཾ་ཨཱཿཧཱུྃ་མུཾམདུན་བསྐྱེད་ཀྱི་དཀྱིལ་འཁོར་རྟེན་དང་བརྟེན་པར་བཅས་པ་སྐུའི་རིགས་རྣམས་ཞེས་སོགས་ཀྱིས་རང་ལ་
བསྡུ། གཟུགས་བརྙན་གྱི་དཀྱིལ་འཁོར་ནམ་མཁའི་རང་བཞིན་དུ་གྱུར། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨ་དྱ་ནུཏྤནྣཏྭཱ་ཏ་ཨོཾ་ཨཱཿཧཱུྃ་ཞེས་བརྗོད་ཅིང༌། དང་པོར་ལྷ་མཚན་དང་དེ་ནས་གཞན་དང་། དེ་ནས་ཚངས་ཐིག་རྩེ་ནས་གཙོ་
བོའི་བར་རྡོ་རྗེས་ཕྱིས་ཏེ་རིམ་གྱིས་ཕྱག་ནས་དོན་དུ་གཉེར་བ་ཡོད་ན་ཅུང་ཟད་སྦྱིན་ཞིང་ལྷག་མ་བཀུར་སྟི་ཆེན་པོས་རྒྱ་མཚོར་འབབ་པའི་ཆུར་དོར་རོ། །དེ་ནས་ཕུར་བུ་རྣམས་སྔར་གྱི་སྔགས་རྒྱས་བཏོན་ནས་རྡོ་རྗེ་ལ་ཐིམ་པར་བསམ་
ཞིང༌། ཨོཾ་རུ་རུ་སཱུ་རུ་ཛྭ་ལ་ཏིཥྛ་སིདྡྷི་ལོ་ཙཱ་ན་སརྦ་ཨརྠ་སཱ་ངྷ་ན་སྭཱཧཱ་ཞེས་པ་བརྒྱ་རྩ་བརྒྱད་བཟླས་པའི་འོ་མས་བཀྲུ། ཁུང་བུར་ཡང་གཏོར་བས་བགེགས་རྣམས་གསོས་ནས་སྒྲིབ་པ་དག་པར་བསམ་ལ། ཕུར་ཁུང་བཀང་སྟེ་ཆག་
670

আ །ཆག་བཏབ་ནས་བསྔོ་བ་དང་བཀྲ་ཤིས་བྱའོ། །འདིའི་ཆོ་གའི་རིམ་པ་རྣམས་ནི། དཀྱིལ་ཆོག་བཞི་བརྒྱ་ལྔ་བཅུ་པ་རྩ་འགྲེལ་གཙོ་བོར་བྱས་ཞིང༌། ཚིགས་བཅད་རྣམས་ལོ་ཆེན་དང་སྨྲི་ཏིའི་རང་འགྱུར་
གཉིས་བསྡུར་འགྲེལ་པ་དང་བསྟུན་ནས་གོ་བདེ་བར་བཅོས། ཁ་འགེངས་དགོས་རྣམས་ཕྲེང་བ་ལ་སོགས་པ་དཀྱིལ་ཆོག་འདིའི་རྗེས་འབྲང་རྣམས་ཀྱིས་བཀང་བ་བཞིན་བྲིས་པ་སྟེ། འདི་ནི་འཇམ་རྡོར་གྱི་དཀྱིལ་ཆོག་གཙོ་བོར་བྱས་
ལ་འཇིག་རྟེན་དབང་ཕྱུག་དང་མི་བསྐྱོད་པ་ལྷ་བཅུ་དགུ་མ་སོགས་ལའང་འདི་ཁོ་ན་ལྟར་སྦྱར་ཏེ། རང་རང་གི་གཙོ་བོ་དང་དེའི་ཐུགས་ཀའི་མཚན་མ་སོགས་ཀྱི་འདོན་པ་ཅུང་ཟད་སྤོ་བ་ནི་ཁྱད་པར་རོ། །རྒྱལ་བ་ཀུན་གྱི་ཡེ་ཤེས་
ཟླགཞོན་ནུའི་སྐུ། །ཁ་སྦྱོར་བདེ་ཆེན་ཡན་ལག་བདུན་ལྡན་དུ། །རྟག་བཞུགས་འཇམ་དབྱངས་སྐུ་བཞིའི་ནུས་པའི་དཔལ། །གསར་དུ་སྐྲུན་ཞིང་གཞན་ལའང་སྦྱར་རུང་བའི། དཀྱིལ་འཁོར་ཆོ་ག་མཁས་མཆོག་མར་མེ་མཛད། །
བཟང་པོའི་གཞུང་ལ་རྗེས་འབྲང་མཁས་རྣམས་ཀྱིས། །དེ་ལྟར་བཀྲལ་ཞིང་ལེགས་པར་བཤད་པ་ཡིས། །དགེ་བས་འགྲོ་ཀུན་རྡོ་རྗེ་འཛིན་གྱུར་ཅིག །ནང་གི་ཉི་མས་དེའི་མུན་པ་ནི། །མཐའ་དག་མེད་པ་བཅོམ་ལས་སྨིན་བྱེད་
ཀྱི། །ཕྲ་མོའི་གཟུགས་རྣམས་མངོན་དུ་མ་གྱུར་ན། །བདག་ནོངས་དེ་ཡང་ཉི་མས་འཇོམས་གྱུར་ཅིག །ཅེས་དཔལ་གསང་བ་འདུས་པ་འཇམ་པའི་རྡོ་རྗེ་གཙོ་བོར་བྱས་ཏེ། བཅུ་དགུ་མ་གསུམ་གྱི་དཀྱིལ་ཆོག་ལས་དང་པོ་པས་ཀྱང་

ལག་ཏུ་བླང་བར་སླ་བ་འདི་ཡང་། ཚུལ་འདི་ལ་ལྷག་པར་མོས་ཤིང་རྣལ་འབྱོར་ལ་བརྩོན་པའི་དགེ་བའི་བཤེས་གཉེན་དུ་མས་བསྐུལ་བ་ལྟར་རང་ཉིད་ཀྱང་སྤྲོ་བ་འཕེལ་བའི་རྐྱེན་གྱིས། དཔལ་ལྡན་འདུས་པའི་རྣལ་འབྱོར་པ་དགེ
སློང་ལོ་ཙཱ་བ་ཤེས་རབ་རིན་ཆེན་རྒྱལ་མཚན་བཟང་པོས། རབ་བྱུང་གི་ནག་པ་ཟླ་བའི་དཀར་ཕྱོགས་ཀྱི་དགའ་བ་གཉིས་པའི་ཉིན་དགེ་འཕེ